題釣臺
作者：金履詳
朝代：宋

paragraphs: 誰云孟氏死，吾道久無傳。
我讀子陵書，仁義獨兩言。
仁爲本心德，義乃制事權。
懐輔存體用，治亂生死闗。
迺知嚴先生，優到聖賢邊。
歸来釣清江，夫豈長往人。
漢道終雜霸，文叔徒幾沈。
何如對青山，俯仰日油然。
我来一瓣香，敬爲先生拈。
陟彼崔嵬岡，想此仁義心。
儼若羊裘翁，縹緲暮雲深。